
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 246 


ΑΠΟΦΑΣΕΙ Σ 

Αριθμ. 10551 

Απλούστευση διαδικασίας έκδοσης άδειας ίδρυσης και 
λειτουργίας Καταστήματος Υγειονομικού Ενδιαφέρο¬ 
ντος καθώς και Καταστήματος Υγειονομικού Ενδια¬ 
φέροντος επί θαλασσοπλοούντων πλοίων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΔΙΚΑΙΟΣΥΝΗΣ - ΔΗΜΟΣΙΑΣ ΤΑΞΗΣ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α. Του άρθρου 10 παρ. 1, 2, 3 και 4 του ν. 3230/2004 
«Καθιέρωση συστήματος διοίκησης με στόχους, μέτρη¬ 
ση της αποδοτικότητας και άλλες διατάξεις» (Α'44), 

(Β. Του άρθρου 5 του ν. 3242/2004 (102 Α') «Ρυθμίσεις 
για την οργάνωση και λειτουργία της Κυβέρνησης, τη 
διοικητική διαδικασία και τους ΟΤΑ», σε συνδυασμό με 
το άρθρο 16 του ν. 3448/2006 (57 Α') «Για την περαιτέρω 
χρήση πληροφοριών του δημόσιου τομέα και τη ρύθ¬ 
μιση θεμάτων αρμοδιότητας Υπουργείου Εσωτερικών, 
Δημόσιας Διοίκησης και Αποκέντρωσης», 
γ. Των άρθρων 75, 80 και 81 του Δημοτικού και Κοινο¬ 
τικού Κώδικα (ν. 3463/2006, Α' 114), 
δ. Του άρθρου 90 του π.δ. 63/2005 «Κωδικοποίηση 
της Νομοθεσίας για την Κυβέρνηση και Κυβερνητικά 
Όργανα» (Α' 98), 

ε. Του π.δ. 180/1979 «Περί των όρων λειτουργίας κα¬ 
ταστημάτων πωλήσεως οινοπνευματωδών ποτών και 
κέντρων διασκεδάσεως» (Α' 46), όπως ισχύει, 
στ. Του ν.δ. 187/1973 «Περί Κώδικος Δημοσίου Ναυτικού 
Δικαίου» (Α'261), 

ζ. Της υπ’ αριθμ. Α1 β/8577/1983 Υγειονομικής Διάταξης 
«Περί υγειονομικού ελέγχου και αδειών ιδρύσεως και 
λειτουργίας των εγκαταστάσεων επιχειρήσεων υγειο¬ 
νομικού ενδιαφέροντος κ.λ.π.» (Β' 526), όπως ισχύει, 
η. Της υπ’ αριθμ. 2123/03/28.2.2001 κοινής απόφασης 
των Υπουργών Ανάπτυξης και Εμπορικής Ναυτιλίας «Χο- 

ρήγηση αδειών ίδρυσης και λειτουργίας καταστημάτων 
υγειονομικού ενδιαφέροντος επί θαλασσοπλοούντων 
πλοίων» (Β' 269), 

0. Της υπ’ αριθμ. 3/8.1.1995 αστυνομικής διάταξης «Μέτρα 
για την τήρηση της κοινής ησυχίας» (Β' 15), όπως ισχύει. 

ι. Της παρ. 9 του άρθρου 4 του ν. 3325/2005 «Ιδρυση 
και λειτουργία βιομηχανιών - βιοτεχνικών εγκαταστά¬ 
σεων στο πλαίσιο της αειφόρου ανάπτυξης και άλλες 
διατάξεις» (Α ' 68), 

ια. Του ν. 3526/2007 «Παραγωγή και διάθεση προϊόντων 
αρτοποιίας και συναφείς διατάξεις» (Α' 24), 
ιβ. Το άρθρο 4.3 και το Παράρτημα III της υπ’ αριθμ. 
15523/2006 κοινή υπουργική απόφαση «Αναγκαία συ¬ 
μπληρωματικά μέτρα εφαρμογής των Κανονισμών (ΕΚ) 
υπ’ αριθμ. 178/2002, 852/2004, 853/2004, 854/2004 και 
882/2004 του Ευρωπαϊκού Κοινοβουλίου και εναρμόνιση 
της Οδηγίας 2004/41/ΕΚ του Ευρωπαϊκού Κοινοβουλίου 
και του Συμβουλίου» (ΦΕΚ 1187 Β'). 

2. Τα από 7.4.2005 και 21.4.2005 πρακτικά της 7 ης και 
8 ης αντίστοιχα Συνεδρίασης της Κεντρικής Επιτροπής 
Απλούστευσης Διαδικασιών, καθώς και το από 14.4.2005 
πρακτικό της Κεντρικής Επιτροπής Απλούστευσης Δι¬ 
αδικασιών για την απλούστευση της διαδικασίας αδει- 
οδότησης καταστημάτων υγειονομικού ενδιαφέροντος 
επί θαλοσσοπλοούντων πλοίων. 

3. Την ανάγκη βελτίωσης της εξυπηρέτησης και της 
ποιότητας των παρερχομένων υπηρεσιών προς τους 
πολίτες και τις επιχειρήσεις καθώς και την ανάγκη κα¬ 
ταπολέμησης της κακοδιοίκησης. 

4. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Α. Άδεια ίδρυσης/εγκατάστασης και λειτουργίας κατα¬ 
στήματος ή επιχείρησης υγειονομικού ενδιαφέροντος 

Άρθρο 1 

Δεν απαιτείται η χορήγηση προέγκρισης από τον οικείο 
Δήμο ή Κοινότητα για την ίδρυση ή την εγκατάσταση 
καταστήματος υγειονομικού ενδιαφέροντος εφόσον: 

α) Από την κείμενη νομοθεσία προβλέπεται ότι η άδεια 
ίδρυσης ή εγκατάστασης εκδίδεται από άλλη αρχή, 
β) πρόκειται για δραστηριότητα που είναι συνυφασμέ- 
νη με την εξυπηρέτηση λειτουργικών αναγκών κτιρίων, 
(π.χ. κυλικεία εντός δημοσίων κτιρίων) και 
γ) πρόκειται για δραστηριότητα υγειονομικού ενδια¬ 
φέροντος που θα ασκηθεί εντός άλλου καταστήματος 

υγειονομικού ενδιαφέροντος, για το οποίο έχει ήδη χο¬ 
ρηγηθεί άδεια ίδρυσης και λειτουργίας. 

Αρθρο 2 

1. Για τη χορήγηση της προέγκρισης για την ίδρυση 
καταστημάτων υγειονομικού ενδιαφέροντος, καθώς και 
για την αντίστοιχη εγκαταστάσεων θεάτρων, κινημα¬ 
τογράφων και ψυχαγωγικών παιδιών ο ενδιαφερόμε¬ 
νος υποβάλλει σχετική αίτηση προς τον οικείο Δήμο 
ή Κοινότητα. 

Στην αίτηση επισυνάπτεται υπεύθυνη δήλωση του 
ν. 1599/1986, στην οποία καθορίζεται το είδος του κατα¬ 
στήματος, οι προσφερόμενες υπηρεσίες ή η κατηγορία 
της εγκατάστασης και μνημονεύεται πλήρης περιγραφή 
της τοποθεσίας του αντίστοιχου οικήματος ή ακινήτου 
(περιοχή-οικισμός, οδός, αριθμός ή οικοδομικό τετρά¬ 
γωνο) και σχετικό διάγραμμα, στο οποίο σημειώνεται η 
ακριβής θέση του καταστήματος. Επισυνάπτεται, επίσης, 
και το προβλεπόμενο, κατά περίπτωση, παράβολο. 

2. Η προέγκριση της προηγούμενης παραγράφου λο¬ 
γίζεται ότι έχει χορηγηθεί, εάν η τασσόμενη από τις 
οικείες διατάξεις προθεσμία για την έκδοσή της πα- 
ρέλθει άπρακτη. 

3. Για τη χορήγηση άδειας έναρξης επιτηδεύματος 
από την αρμόδια Δ.Ο.Υ. ο ενδιαφερόμενος υποβάλλει 
υπεύθυνη δήλωση με το ακόλουθο περιεχόμενο: 

«Ο/Η κάτωθι υπογράφων/ουσα δηλώνω υπεύθυνα ότι 
υπέβαλα αίτηση για τη χορήγηση προέγκρισης για την 
ίδρυση καταστήματος ....(αναφέρεται το είδος του κα¬ 
ταστήματος) στο Δήμο ... με αριθμό πρωτ.Επί της 

αιτήσεώς μου αυτής ο Δήμος δεν έχει μέχρι σήμερα 
αποφανθεί, ούτε έχει απαντήσει αρνητικά, και συνεπώς 
τεκμαίρεται ότι η προέγκριση έχει χορηγηθεί». 

Άρθρο 3 

Εάν παρέλθει άπρακτη η προθεσμία των εξήντα πέντε 
(65) ημερών που προβλέπεται από τις σχετικές διατά¬ 
ξεις για την έκδοση από τον οικείο Δήμο ή Κοινότητα 
άδειας ίδρυσης/εγκατάστασης και λειτουργίας κάθε 
είδους καταστήματος ή επιχείρησης ή εγκατάστασης, 
λογίζεται ότι η άδεια έχει εκδοθεί. 

Αρθρο 4 

1. Αντικαθίσταται στην κείμενη νομοθεσία για την έκ¬ 
δοση αδείας ίδρυσης και λειτουργίας Καταστήματος 
Υγειονομικού Ενδιαφέροντος το αντίγραφο ποινικού μη¬ 
τρώου που προβλέπεται στις διατάξεις του π.δ. 180/1979 
(Α'46) από υπεύθυνη δήλωση του ν. 1599/1986. 

2. Το περιεχόμενο της ανωτέρω αναφερόμενης υπεύ¬ 
θυνης δήλωσης έχει, ως εξής: 

«Ο/Η κάτωθι υπογράφων/φουσα ... δεν έχω καταδι¬ 
καστεί τελεσίδικα για κανένα από τα αδικήματα που 
αναφέρονται στις διατάξεις του άρθρου 1 παρ. 2 του 
πδ 180/1979, όπως αυτό ισχύει». 

3. Οι υπηρεσίες στις οποίες κατατίθενται υπεύθυ¬ 
νες δηλώσεις, προς αντικατάσταση δικαιολογητικών, 
υποχρεούνται να ενεργούν δειγματοληπτικό έλεγχο, 
σύμφωνα με τις διατάξεις του άρθρου 10 παρ. 3 του 
ν. 3230/2004. 

Άρθρο 5 

Αδεια λειτουργίας μουσικών οργάνων 

1. Η άδεια λειτουργίας μουσικών οργάνων μπορεί να 
ζητηθεί και για χρονικό διάστημα μεγαλύτερο ή μικρό¬ 
τερο αυτού που έχει προσδιορίσει ο Δήμος ή η Κοι¬ 
νότητα. 


2. Γ ια την ανανέωση της άδειας της παρ. 1 υποβάλλε¬ 
ται αίτηση στον οικείο Δήμο ή Κοινότητα τουλάχιστον 
ένα μήνα πριν τη λήξη της. Μέχρι την έκδοση ή μη της 
πράξης ανανέωσης τεκμαίρεται ότι η χρήση μουσικών 
οργάνων είναι νόμιμη. 

3. Σε περίπτωση μεταβίβασης καταστήματος υγειο¬ 
νομικού ενδιαφέροντος σε άλλο πρόσωπο, πέρα από 
την αντικατάσταση της άδειας ίδρυσης και λειτουργίας 
αυτού, είναι δυνατή και η αντικατάσταση της άδειας 
λειτουργίας μουσικών οργάνων καθώς και της άδειας 
χρήσης κοινοχρήστου χώρου χωρίς την τήρηση της 
διαδικασίας για την έκδοση νέας άδειας. 

Αρθρο 6 

Αντικατάσταση άδειας ίδρυσης και λειτουργίας 

1. Η άδεια ίδρυσης και λειτουργίας καταστήματος 
υγειονομικού ενδιαφέροντος αντικαθίσταται με νέα, 
χωρίς την τήρηση περαιτέρω διαδικασίας, στις ακό¬ 
λουθες περιπτώσεις: 

α) Μεταβίβασης, καθ’ οιονδήποτε τρόπο, της επιχείρη¬ 
σης σε νέο πρόσωπο, εφόσον δεν έχει γίνει μεταφορά, 
επέκταση, αλλαγή ή ουσιώδης τροποποίηση των υγει¬ 
ονομικών όρων λειτουργίας του καταστήματος. 

β) Μίσθωσης ή υπεκμίσθωσης, εφόσον αποδεικνύονται 
από έγγραφο βέβαιης χρονολογίας, υπό τις προϋποθέ¬ 
σεις της προηγούμενης περίπτωσης. 

γ) Αποχώρησης ή αντικατάστασης για οποιοδήπο- 
τε λόγο του νομίμου εκπροσώπου, του υγειονομικώς ή 
αγορανομικώς υπευθύνου της επιχείρησης. 

δ) Εισόδου νέου εταίρου ή αποχώρησης εταίρου από 
εταιρική επιχείρηση. 

ε) Αποχώρησης των ιδρυτικών μελών προσωπικής εται¬ 
ρείας, εφόσον δεν μεταβάλλεται η νομική μορφή της. 

στ ) Αλλαγής της σύνθεσης του μετοχικού κεφαλαίου 
ανώνυμης εταιρείας και 

ζ) Αλλαγής επωνυμίας, εφόσον δεν μεταβάλλεται η 
νομική μορφή της. 

2. Στις περιπτώσεις της προηγούμενης παραγράφου ο 
ενδιαφερόμενος υποβάλλει στο Δήμο ή την Κοινότητα 
μόνο την αίτηση για αντικατάσταση της άδειας, η οποία 
συνοδεύεται από έγγραφα στοιχεία που αποδεικνύουν 
τη μεταβολή αυτή, τα δικαιολογητικά που αναφέρονται 
στο πρόσωπό του, καθώς και την υπεύθυνη δήλωση της 
παρ. 1 του άρθρου 4 της παρούσας, όπου απαιτείται. 
Στις περιπτώσεις α και β της προηγούμενης παραγρά¬ 
φου συνυποβάλλεται υπεύθυνη δήλωση περί μη μετα¬ 
φοράς, επέκτασης, αλλαγής ή ουσιώδους τροποποίησης 
των υγειονομικών όρων λειτουργίας του καταστήματος. 
Η αντικατάσταση της άδειας γίνεται εντός αποκλειστι¬ 
κής προθεσμίας πέντε ημερών. Ως τη χορήγηση της 
νέας άδειας το κατάστημα λειτουργεί νομίμως. 

3. Αν αναπτύσσεται εντός του νομίμως λειτουργού- 
ντος ήδη καταστήματος υγειονομικού ενδιαφέροντος 
νέα δραστηριότητα, εφόσον αυτή δεν απαγορεύεται 
από τις κείμενες διατάξεις, η άδεια λειτουργίας αντικα¬ 
θίσταται με νέα, εντός αποκλειστικής προθεσμίας δέκα 
πέντε ημερών. Για την αντικατάσταση της άδειας ο 
ενδιαφερόμενος υποβάλλει σχετική αίτηση στον οικείο 
δήμο ή κοινότητα συνοδευόμενη από υπεύθυνη δήλωση 
του ν. 1599/1986 ότι τηρούνται οι υγειονομικοί όροι που 
απαιτούνται από τις κείμενες διατάξεις, καθώς και ότι 
δεν επήλθε οποιαδήποτε κτιριοδομική μεταβολή. Εάν η 
παραπάνω προθεσμία παρέλθει άπρακτη, λογίζεται ότι 

η άδεια έχει αντικατασταθεί. Αν καταργείται μία ή πε¬ 
ρισσότερες από τις δραστηριότητες του καταστήματος 
υγειονομικού ενδιαφέροντος δεν απαιτείται αντικατά¬ 
σταση της άδειας. 

Αρθρο 7 

Το σχεδιάγραμμα του καταστήματος (κάτοψη, τομή) 
όπως προβλέπεται από τις διατάξεις του άρθρου 7 της 
Υγειονομικής Διάταξης Α1 β/8577/83, όπως ισχύει, υπο¬ 
βάλλεται σε τρία αντίγραφα και θεωρείται από την 
Υπηρεσία Πολεοδομίας της οικείας Νομαρχιακής Αυ¬ 
τοδιοίκησης ή του Δήμου. Επί του σχεδιαγράμματος 
βεβαιώνεται αυθημερόν, ότι το κτίριο είναι νόμιμο και 
ότι ο χώρος του καταστήματος είναι κύριας χρήσης 
προοριζόμενος για κατάστημα. 

Αρθρο 8 

1. Καταργείται το δεύτερο εδάφιο της παρ. 1 του άρ¬ 
θρου 7 «Δικαιολογητικά - Σχεδιαγράμματα» της Υγειο¬ 
νομικής Διάταξης Α1 β/8577/83, όπως ισχύει. 

2. Η παρ. 3 του άρθρου 43 της Υγειονομικής Διάταξης 
Α1 β/8577/83, όπως ισχύει, τροποποιείται ως εξής: 

«Απαγορεύεται η κατανάλωση κάθε είδους τροφίμων και 
ποτών εντός των καταστημάτων του παρόντος άρθρου. 

Επιτρέπεται η πώληση τυποποιημένων ζωοτροφών 
σε παντοπωλεία, εφόσον υπάρχει περίσσιος χώρος με 
ράφια, ο οποίος θα χρησιμοποιείται αποκλειστικά για 
την τοποθέτηση των ζωοτροφών και ενδεχομένως ορι¬ 
σμένων από τα άσχετα με τα τρόφιμα είδη. Στα ράφια 
με τις ζωοτροφές θα υπάρχει πινακίδα με τη σχετική 
ένδειξη («Ζωοτροφές») για ενημέρωση των πελατών». 

3. Η παρ. 4 του άρθρου 43 της Υγειονομικής Διάταξης 
Α1β/8577/83 τροποποιείται ως εξής: 

«Επιτρέπεται η λειτουργία στον ίδιο χώρο περισσο¬ 
τέρων του ενός καταστημάτων του παρόντος άρθρου, 
κατά τρόπο που να αποτελούν ένα ενιαίο κατάστημα, 
το οποίο θα περιλαμβάνει τόσα τμήματα, όσα είναι τα 
είδη των λειτουργούντων στον ίδιο χώρο καταστημάτων 
(μικτό κατάστημα), με τον όρο ότι σε κάθε τμήμα θα 
απασχολείται ιδιαίτερο προσωπικό. 

Επιτρέπεται επίσης, η συστέγαση κρεοπωλείου και 
ψητοπωλείου ή οβελιστηρίου, υπό τον όρο ότι τα κα¬ 
ταστήματα αυτά θα είναι χωρισμένα μεταξύ τους με 
τοίχο, επικοινωνούντα με εσωτερική θύρα, και το καθένα 
θα πληροί τους όρους που περιγράφονται στα οικεία 
άρθρα της παρούσας». 

4. Προκειμένου για εταιρική επιχείρηση, ο νόμιμος 
εκπρόσωπός της γνωστοποιεί στην αρμόδια υπηρεσία 
του Δήμου ή της Κοινότητας τον υγειονομικώς ή αγο- 
ρανομικώς υπεύθυνο της επιχείρησης, καθώς και την 
ταυτόχρονη δήλωση αποδοχής του ορισμού του. 

Β. ΆδειαΊδρυσης και Λειτουργίας Καταστήματος Υγειο¬ 
νομικού Ενδιαφέροντος επί θαλασσοπλοούντων πλοίων 

Αρθρο 9 

Για την έκδοση άδειας λειτουργίας Καταστήματος 
Υγειονομικού Ενδιαφέροντος επί θαλασσοπλοούντων 
πλοίων τα ακόλουθα δικαιολογητικά αναζητούνται αυ- 
τεπαγγέλτως από την αρμόδια για την έκδοση των 
τελικών διοικητικών πράξεων, Υπηρεσία του Υπουργείου 
Εμπορικής Ναυτιλίας, δηλαδή: 

1. Η βεβαίωση, η οποία προβλέπεται στην περίπτωση 
β' της παρ. 1 του άρθ. 3 της υπ’ αριθμ. 2123/03/2001(ΦΕΚ 


269/τ.Β7ΐ5.3.2001) απόφασης των Υπουργών Ανάπτυξης 
και Εμπορικής Ναυτιλίας. 

2. Το επικυρωμένο φωτοαντίγραφο του εν ισχύει Πρω¬ 
τοκόλλου Γενικής Επιθεώρησης, το οποίο προβλέπεται 
στην περίπτωση γ' της παρ. 1 του άρθ. 3 της υπ’ αριθμ. 
2123/03/2001(ΦΕΚ 269/τ.Β'/15.3.2001) απόφασης των 
Υπουργών Ανάπτυξης και Εμπορικής Ναυτιλίας. 

3. Η αναζήτηση των ανωτέρω δικαιολογητικών διε- 
νεργείται υποχρεωτικά αυτεπαγγέλτως, σύμφωνα με 
τις διατάξεις του άρθ. 16 παρ. 5 του ν. 3448/2006, από 
τη Λιμενική Αρχή του λιμένα αφετηρίας του πλοίου, 
η οποία είναι αρμόδια για την έκδοση της τελικής δι¬ 
οικητικής πράξης και πληροί το διοικητικό τύπο των 
Παραρτημάτων 1 και 2 που αποτελούν αναπόσπαστο 
μέρος της παρούσας απόφασης. 

4. Τα σχέδια που προβλέπονται στην περίπτωση α' 
της παρ. 1 του άρθρου 3 της υπ’ αριθμ. 2123/03/2001 (ΦΕΚ 
269 Β' /15.3.2001) κοινής υπουργικής απόφασης υπο¬ 
βάλλονται από τον ενδιαφερόμενο υπογεγραμμένα και 
θεωρημένα από διπλωματούχο ή πτυχιούχο ναυπηγό για 
την ακρίβεια των αναφερόμενων σε αυτά στοιχείων. 

Άρθρο 10 

1. Ως αγορανομικά υπεύθυνος στα Καταστήματα Υγει¬ 
ονομικού Ενδιαφέροντος των πλοίων ορίζεται, σύμφωνα 
με τις διατάξεις της περ. ζ παρ. 1 του άρθρ. 3 της υπ’ 
αριθμ. 2123/03/2001 απόφασης (ΦΕΚ 269/τ.Β7ΐ5.3.2001), ο 
εκάστοτε προϊστάμενος κατηγορίας του ξενοδοχειακού 
κλάδου των πλοίων, σύμφωνα με τις προβλέψεις του Κα¬ 
νονισμού Εσωτερικής Υπηρεσίας των Επιβατηγών πλοίων. 
Ο ορισμός του ανωτέρω υπευθύνου γίνεται με πράξη του 
εκπροσώπου της διαχειρίστριας εταιρείας του πλοίου. Ο 
ορισθείς ως αγορανομικά υπεύθυνος υποβάλλει δήλωση 
αποδοχής του διορισμού του, που διαβιβάζεται στη Λι¬ 
μενική αρχή του λιμένα αφετηρίας του πλοίου. 

2. Με την ίδια ως άνω διαδικασία ορίζεται και ο υγει¬ 
ονομικά υπεύθυνος του καταστήματος. 

3. Στην περίπτωση κατά την οποία έχει παραχωρη- 
θεί από την πλοιοκτήτρια ή διαχειρίστρια εταιρεία η 
εκμετάλλευση του Καταστήματος Υγειονομικού Ενδια¬ 
φέροντος σε άλλο φυσικό ή νομικό πρόσωπο, ο προσ¬ 
διορισμός των εκάστοτε υπευθύνων προβλέπεται στο 
συμφωνητικό μίσθωσης. Η αποδοχή του διορισμού από 
τους ή τον υπεύθυνο υποβάλλεται στην αρμόδια Λιμε¬ 
νική αρχή του λιμένα αφετηρίας του πλοίου, σύμφωνα 
με τις διατάξεις της περίπτωσης ζ παρ. 1 του άρθ. 3 της 
υπ’ αριθμ. 2123/03/2001 (ΦΕΚ 269/τ.Β'/15.3.01) απόφασης 
των Υπουργών Ανάπτυξης και Εμπορικής Ναυτιλίας. Αν 
κατά τη διάρκεια ισχύος του μισθωτηρίου συμφωνητικού 
αποχωρήσει ο αγορανομικά και υγειονομικά ορισθείς 
υπεύθυνος, ο εκμισθωτής οφείλει να προβεί στον ορισμό 
νέου και να ανακοινώσει αυτόν στον πλοιοκτήτη ή το 
νόμιμο εκπρόσωπο του νομικού προσώπου, αν πρόκειται 
για εταιρεία. 

Αρθρο 11 

1. Το αντίγραφο της άδειας άσκησης επιτηδεύματος, 
το οποίο απαιτείται για την έκδοση άδειας λειτουργί¬ 
ας Καταστήματος Υγειονομικού Ενδιαφέροντος εντός 
θαλασσοπλοούντων πλοίων, καταργείται. 

Το ανωτέρω δικαιολογητικά αντικαθίσταται από υπεύ¬ 
θυνη δήλωση του ν. 1599/1986, όπως ισχύει. 

2. Το περιεχόμενο της ανωτέρω υπεύθυνης δήλωσης 
έχει ως εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


«Ο/Η κάτωθι υπογράφων/φουσα.διαθέτω την αρ.άδεια άσκησης επιτηδεύματος η οποία 

μου έχει χορηγηθεί από την.Δημόσια Οικονομική Υπηρεσία (ΔΟΥ).». 

3. Οι Υπηρεσίες στις οποίες κατατίθενται υπεύθυνες δηλώσεις, προς αντικατάσταση δικαιολογητικών, 
υποχρεούνται να ενεργούν δειγματοληπτικό έλεγχο, σύμφωνα με τις διατάξεις του άρθρου 10 παρ. 3 του ν. 
3230/2004. 







ΠΑΡΑΡΤΗΜΑ 1 -ΔΙΚΑΙΟΛΟΓΗΤΙΚΑ ΤΟΥ ΥΠΟΥΡΓΕΙΟΥ ΕΜΠΟΡΙΚΗΣ ΝΑΥΤΙΛΙΑΣ / ΚΕΕΠ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Ημερομηνία Ο Προϊστάμενος της Αρμόδιας Υπηρεσίας 

(Ονοματεπώνυμο, Υπογραφή και Σφραγίδα 
της δημόσιας αρχής που διενεργεί την 
αυτεπάγγελτη αναζήτηση) 







ΠΑΡΑΡΤΗΜΑ 2 -ΔΙΚΑΙΟΛΟΓΗΤΙΚΑ ΤΟΥ ΥΠΟΥΡΓΕΙΟΥ ΕΜΠΟΡΙΚΗΣ ΝΑΥΤΙΛΙΑΣ / ΚΕΕΠ 

ΕΠΙΚΥΡΩΜΕΝΟ ΦΩΤΟΑΝΤΙΓΡΑΦΟ ΠΡΩΤΟΚΟΛΛΟΥ ΓΕΝΙΚΗΣ ΕΠΙΘΕΩΡΗΣΗΣ ΠΛΟΙΟΥ 
ΑΚΤΟΠΛΟΪΑΣ Ή ΠΙΣΤΟΠΟΙΗΤΙΚΟΥ ΑΣΦΑΛΕΙΑΣ ΕΠΙΒΑΤΗΓΟΥ ΠΛΟΙΟΥ ΔΙΕΘΝΩΝ ΠΛΟΩΝ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 







ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 23 Φεβρουάριου 2007 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΠΡ. ΠΑΥΛΟΠΟΥΛΟΣ 

ΑΝΑΠΤΥΞΗΣ 

Δ. ΣΙΟΥΦΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ 

Δ. ΑΒΡΑΜΟΠΟΥΛΟΣ 

ΔΗΜΟΣΙΑΣ ΤΑΞΗΣ 

Β. ΠΟΛΥΔΩΡΑΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 


ΔΙΚΑΙΟΣΥΝΗΣ 

Α. ΠΑΠΑΛΗΓΟΥΡΑΣ 


ΕΜΠΟΡΙΚΗΣ ΝΑΥΤΙΛΙΑΣ 

ΕΜΜ. ΚΕΦΑΛΟΓΙΑΝΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟίπ/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπίοτηβΐ: ΗΗρ;//νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 ί, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΙ.ςΓ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ://νννννν·£ΐ.αι - ε-ιπείΙ: ννοί)ΐη35ΐ£Γ(§)£ί·αΓ 





























